Ξενοφών Γήττας

Ο **Ξενοφών Γήττας** (γένν. 22 Ιουνίου 1979) είναι Έλληνας ποδοσφαιριστής που αγωνίζεται στο χώρο της μεσαίας γραμμής.

## Ποδοσφαιρική σταδιοδρομία
### Σε συλλογικό επίπεδο
#### Συνοπτικά
Μεγάλωσε στο χωριό Μάρμαρα Ιωαννίνων, ξεκίνησε το άθλημα από το τοπικό σωματείο, για να ενταχθεί το 1997 στο δημοφιλέστερο του νομού, τον ΠΑΣ Γιάννινα που είχε μόλις υποβιβαστεί για πρώτη φορά στην Γ΄ Εθνική. Καθιερώθηκε άμεσα στην α΄ ομάδα, αυτή μέσα σε μία τριετία πέτυχε την επάνοδο στην ανώτατη κατηγορία και οι δικές του εμφανίσεις προκάλεσαν το ενδιαφέρον του Παναθηναϊκού, ο οποίος τον απέκτησε στα μέσα της αγωνιστικής χρονιάς 2002-03 για 250 χιλιάδες ευρώ. Στο σύλλογο της Αθήνας είχε περιορισμένες συμμετοχές και έμεινε για μόλις 12 μήνες, ωστόσο αγωνίστηκε προς το τέλος μίας συνάντησης του νικηφόρου πρωταθλήματος Α΄ Εθνικής 2003-04, πριν παραχωρηθεί ως δανεικός για το υπόλοιπο της περιόδου στον ΓΣ Καλλιθέα της ίδιας κατηγορίας. Ακολούθησαν δύο νέοι δανεισμοί συνολικής διάρκειας 1½ έτους στον νεοφώτιστο ΑΟ Κέρκυρα, όπου και τελικά εντάχθηκε με ελεύθερη μεταγραφή το Δεκέμβριο του 2005.

Το ερχόμενο καλοκαίρι επανήλθε στον ΠΑΣ Γιάννινα και παρότι τώρα δεν εκπληρώθηκε ο στόχος της Α΄ Εθνικής, αποτέλεσε μέλος της ομάδας που προκρίθηκε στα ημιτελικά του κυπέλλου Ελλάδας 2006-07, για την κορυφαία επιτυχία των Ηπειρωτών στο θεσμό μέχρι τότε (την επανέλαβαν δεύτερη και τελευταία φορά το 2010). Μετείχε ως βασικός και στους 8 αγώνες της διοργάνωσης, οι οποίοι περιλάμβαναν τους δύο και την παράταση με τον περυσινό κάτοχο του νταμπλ –επίσης προσεχή πρωταθλητή– Ολυμπιακό Πειραιώς, κατά η μοναδική περίπτωση που τον τελευταίο έχει αποκλείσει σωματείο χαμηλότερης κατηγορίας. Τον επόμενο χρόνο, συνέδεσε την παρουσία του με μία ακόμη πρωτιά στην ιστορία συλλόγου και συγκεκριμένα τον προβιβασμό του Πανθρακικού στην Α΄ Εθνική, σε μία ξεχωριστή στιγμή της καριέρας του σύμφωνα με τον ίδιο. Παρότι υπήρξε ο ένας από τους μόλις τρεις με πρότερη εμπειρία στην κατηγορία, η περίοδος 2008-09 συνοδεύτηκε από την άνετη εξασφάλιση της παραμονής για την ομάδα, αλλά ήταν και η καταληκτική του παίκτη στο ανώτερο ποδοσφαιρικό επίπεδο της Ελλάδας. Ακριβώς την τελευταία αγωνιστική, πάντως, το τέρμα του για το 0-2 στο Άρης Θεσσαλονίκης-Πανθρακικός (τελικό 3-2) με εντυπωσιακό σουτ εκτός μεγάλης περιοχής, ψηφίστηκε ως καλύτερο της ημέρας.

Κατόπιν 6 μηνών στη Β΄ Εθνική Κύπρου για την ΑΕΚ Λάρνακας και ίδιου διαστήματος στην αντίστοιχη ελληνική με τον ΓΣ Ηλιούπολης της Αθήνας, στελέχωσε σωματεία κυρίως της Γ΄ κατηγορίας. Μετακινήθηκε διαδοχικά σε ΑΣ Ρόδο (για μία χρονιά), Πανηλειακό (μισή), Δόξα Κρανούλας (1½ έτος) και Αναγέννηση Καρδίτσας (επίσης), με την οποία αγωνίστηκε εκ νέου στη Β΄ Εθνική (2013-14). Αμέσως μετά πήγε στον Εθνικό Φιλιππιάδας, με τον οποίον διέκοψαν επεισοδιακά τη συνεργασία τους το Μάιο του 2016 έπειτα από δύο περιόδους στην Γ΄ κατηγορία.Από το καλοκαίρι του 2016 παίζει στον ΑΟ Ανατολής,ενώ ταυτόχρονα είναι προπονητής στις ακαδημίες της ομάδας.

Ο Γήττας έχει γνωρίσει κατά τη σταδιοδρομία του δύο υποβιβασμούς από την Α΄ Εθνική (2001 με ΠΑΣ Γιάννινα, 2005 με ΑΟ Κέρκυρα) και συνολικά 6 ανόδους. Αναλυτικά, δύο στη Β΄ (1998 ως πρωταθλητής με ΠΑΣ, 2013 με Αναγέννηση Καρδίτσας) και τέσσερις στην Α΄ ως μέλος τριών διαφορετικών συλλόγων: ΠΑΣ Γιάννινα τα 2000 και 2002 (πρωταθλητής), ΑΟ Κέρκυρα το 2006 και Πανθρακικού το 2008. Ειδικότερα για τους Γιαννιώτες και τουλάχιστον έως το 2009, συγκαταλεγόταν με 23 γκολ στην κορυφαία 20άδα των σκόρερ πρωταθλήματος ανεξαρτήτως κατηγορίας.

#### Ανά αγωνιστική περίοδο
*Πηγές: ειδικές εκδόσεις αθλητικών εφημερίδων του 2008 *  *και ιστότοπος [[Ελληνική Ποδοσφαιρική Ομοσπονδία|Ελληνικής Ποδοσφαιρικής Ομοσπονδίας]] (ΕΠΟ),* εκτός εάν αναφέρεται αλλιώς.*


: # 
: Δεν υπολογίζεται στο σύνολο η σεζόν 2016-17

=== Σε διεθνές επίπεδο ===
Χρίστηκε διεθνής με το συγκρότημα των [[Εθνική Ελπίδων Ελλάδος (ποδόσφαιρο)|Ελπίδων Ελλάδας]], όντας στις [[Προπονητής|προπονητικές]] επιλογές ακόμη και όταν όδευε προς τα 23 του χρόνια (ως ένας από τους επιτρεπόμενους παίκτες άνω του ηλικιακού ορίου). Καταγράφονται –τουλάχιστον– 18 εμφανίσεις του (3 τέρματα), με τις 9 (αναπληρωματικός σε 6) να πραγματοποιούνται στο [[Ευρωπαϊκό πρωτάθλημα ποδοσφαίρου U21|Ευρωπαϊκό πρωτάθλημα Ελπίδων]] 2000-2002. Αγωνίστηκε στις μισές συναντήσεις της προκριματικής φάσης και βασικός κατά τη νίκη με 2-0 επί της [[Εθνική Γερμανίας U21 (ποδόσφαιρο ανδρών)|Γερμανίας]], η οποία επέτρεψε την απόσπαση της δεύτερης θέσης πίσω από την [[Εθνική Αγγλίας U21 (ποδόσφαιρο ανδρών)|Αγγλία]] και τη συμμετοχή στα πλέι οφ εναντίον της [[Εθνική Τουρκίας U21 (ποδόσφαιρο ανδρών)|Τουρκίας]]. Αποκλείοντας την τελευταία, με δική του συμμετοχή ως αλλαγή και στις δύο αναμετρήσεις, η ομάδα προκρίθηκε για τις 8 κορυφαίες της διοργάνωσης και την τελική φάση στην Ελβετία. Κατέλαβε την [[Εθνική Ελπίδων Ελλάδος (ποδόσφαιρο)#Ευρωπαϊκό Πρωτάθλημα Ελπίδων 2002 (προημιτελικά)|τέταρτη και τελευταία θέση του ομίλου της]], ο Γήττας όμως με ένα γκολ στους τρεις αγώνες ανακηρύχθηκε πρώτος Έλληνας σκόρερ (από κοινού με τους [[Χρήστος Πατσατζόγλου|Πατσατζόγλου]] και [[Γιώργος Κυριαζής|Κυριαζή]]).

== Τίτλοι-διακρίσεις ==
=== Τίτλοι ===
Με τον [[Παναθηναϊκός (ποδόσφαιρο)|Παναθηναϊκό]]
: 1 [[Πρωτάθλημα Ελλάδας ποδοσφαίρου ανδρών#Α΄ Εθνική επαγγελματική κατηγορία|Πρωτάθλημα Α΄ Εθνικής κατηγορίας Ελλάδας]]: [[Α΄ Εθνική ποδοσφαίρου ανδρών 2003-2004#Πρωταθλητής|2003-04]].

Με τον [[Π.Α.Σ. Γιάννινα (ποδόσφαιρο)|ΠΑΣ Γιάννινα]]
: 1 [[Β΄ Εθνική ποδοσφαίρου ανδρών|Πρωτάθλημα Β΄ Εθνικής κατηγορίας Ελλάδας]]: [[Β΄ Εθνική ποδοσφαίρου ανδρών 2001-02#Βαθμολογία|2001-02]]
: 1 [[Γ΄ Εθνική ποδοσφαίρου ανδρών|Πρωτάθλημα Γ΄ Εθνικής κατηγορίας Ελλάδας]] βορείου ομίλου: [[Γ΄ Εθνική ποδοσφαίρου ανδρών 1997-1998|1997-98]].

=== Ατομικές διακρίσεις ===
Με τον [[Α.Π.Σ. Πανθρακικός|Πανθρακικό]]
: 1 βραβείο κορυφαίου γκολ ημέρας στην Α΄ Εθνική Ελλάδας: 30η αγωνιστική της περιόδου [[Σούπερ Λίγκα 2008–09#Βαθμολογία|2008-09]] (στην εκτός έδρας ήττα με 3-2 από τον [[Άρης Θεσσαλονίκης (ποδόσφαιρο ανδρών)|Άρη Θ/κης]]).

== Μετέπειτα πορεία ==
Στα τέλη του 2015 δήλωσε πως μελλοντικά σχεδιάζει να ασχοληθεί με την [[Προπονητής|προπονητική]] στο ποδόσφαιρο, έχοντας ήδη αποκτήσει το δίπλωμα UEFA C.Από το καλοκαίρι του 2016 είναι παίχτης του [[ΑΟ Ανατολής]] και προπονητής στις ακαδημίες

== Σημειώσεις ==
<references group="σ"/>

== Παραπομπές ==
<references />

== Πηγές ==
* [http://www.transfermarkt.gr/xenofon-gitas/profil/spieler/9823 Ξενοφών Γήτας], βάση δεδομένων transfermarkt.gr 
* συλλογικό έργο, *Superleague 2008-2009*, ειδική έκδοση εφημ. *ΕΞΕΔΡΑ ΤΩΝ ΣΠΟΡ*, 26.08.2008
* [https://web.archive.org/web/20130112233459/http://www.balleto.gr/periexomeno/poy_einai_tora/xenofon_gittas.html Ξενοφών Γήττας], balleto.gr [ανάκτηση από το πρωτότυπο μέσω του web.archive.org στις 12.01.2013]
* [http://www.uefa.com ιστότοπος], [[UEFA|Ένωση Ευρωπαϊκών Ποδοσφαιρικών Ομοσπονδιών]] (UEFA) 
* Γεωργία Πανούτσου-Γρηγόρης Δημακάκος, *Superleague 2008-09*, ειδική έκδοση εφημ. *GOALnews'', 2008.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Α.Ο. Κέρκυρας
Κατηγορία:Μέσοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Εθνικού Φιλιππιάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Β΄ Κατηγορίας Κύπρου